པུ་རོད་སི་ཀེ་ལགས་དུས་རབས་འདི་འདྲ་ཞིག་ལ་ནར་སོན་པ་སྟེ།དུས་རབས་ཉི་ཤུ་པའི་སྟོད་ཀྱི་ཆར་འཛེམ་མེད་དུ་བྱུང་བའི་འཇིགས་སྣང་དང་སྐྱོ་གར་གྱི་གདོང་འབག་དེ་དགཁུངས་མེད་དགོད་བྲོ་བའི་ཉམས་ཐམས་ཅད་བཅོམ་པར་བྱེད་ཅིང་གཡོལ་ཐབས་བྲལ་བ་དེས་བཤུས་པར་གྱུར་པས།ཁོས་ནི་ཁུངས་མེད་ལུགས་བྲལ་གྱི་ཚུལ་འདི་ལས་བརྩམས་ཏེ།སྟོང་བའི་ཀླད་དུ་སྙན་ངག་གི་གཞལ་ཡས་ཁང་ཆེན་མོ་ཉམས་ཀྱིས་ཕྱུག་པ་ཞིག་བརྩིགས་ནས།ཨུ་རུ་སུའི་རིག་གནས་ཉམས་པ་སོར་ཆུད་དང་མ་ཉམས་རྒྱུན་མཐུད་ཀྱི་ལས་ཀ་སྤེལ་ཅིང་།བསྐྱར་དུ་འཛམ་གླིང་གི་རིག་གནས་དང་གཞི་གཅིག་ལ་ཉམས་མེད་དུ་སྦྲེལ།འདིའི་ཆ་ནས་ཁོ་ལ་དཔལ་ཕེ་ཐེར་པུར་གེཡི་རོགས་པ་ཐོབ་པའང་སྨྲས་མ་དགོས།གྲོང་ཁྱེར་འདི་ནི་ཧ་ལམ་ཡོ་རོབ་གླིང་ཤར་མའི་གྲོང་ཁྱེར་གཅིག་པུ་ཡིན་ལ།འདི་རུ་གནས་བཅས་པ་དག་ནུབ་ཕྱོགས་པའི་མདུན་དུའང་ངོ་གནོང་རང་རློམ་བྲལ་བ་ཞིག་ཅིས་ཀྱང་མི་དགོས།ཁོས་ཝེ་ཉི་སེ་དང་རོམ།ཉིག་ཡོག་སོགས་ཀྱང་རང་ཉིད་ཀྱི་གྲོང་ཁྱེར་ཡིན་པར་འདོད་ཅིང་།དེ་དག་གིས་ཀྱང་ཁོ་ལ་བསུ་བ་བྱེད་མོད།མཐར་གཏུག་ན་ཁོ་སྔར་བཞིན་དཔལ་ཕེ་ཐེར་པུར་གེ་པ་ས་སྐྱེས་རྡོ་སྐྱེས་ཤིག་ཡིན་པའི་ཐེ་ཚོམ་བཅད་ཆོག